ДОБРИ ЖОТЕВ

КУКУВИЦА

chitanka.info

Куку, куку — не отричам,

само себе си обичам.

Гледам мен да ми е леко,

топличко, удобно, меко…

Не обичам, и децата —

тайно снасям си яйцата

да ги мъти в храсталака

глупавата кака сврака.

Куку, куку — не отричам,

само себе си обичам.

Но пред другите хитрувам,

на прекрасна се преструвам!

Нека всички да запомнят,

че съм нежна, че съм скромна,

че съм честна и умница,

че обичам всяка птица!

За да мислят, че в гората,

съм от всички най-добрата,

аз дори се осмелявам

пролетта да възвестявам!…

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги